23. 2. 78 De Europæiske Fællesskabers Tidende Nr. L 52/17 RÅDETS DIREKTIV af 13. februar 1978 om udfærdigelse af koordinerede konjunkturstatistikker inden for bygge- og an- lægssektoren (78/166/EØF) RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 213, under henvisning til Rådets direktiv 72/211/EØF af 30. maj 1972 om afholdelse af koordinerede konjunk- turstatistikker inden for industri og håndværk (!), sær- lig artikel 4, under henvisning til det af Kommissionen forelagte udkast til direktiv, og ud fra følgende betragtninger : For at Kommissionen skal kunne udføre de opgaver, der påhviler den i henhold til traktaten, har den brug for et sammenhængende og staterne indbyrdes sam- menligneligt statistisk materiale over den kortfristede økonomiske udvikling inden for industri og håndværk i medlemslandene ; de statistikker, der skal udarbejdes i henhold til oven- nævnte direktiv, omfatter kun energisektoren, mine- drift og den forarbejdende industrisektor, men ikke bygge- og anlægssektoren ; bygge- og anlægssektoren er en meget betydelig indu- strisektor, som indtager en nøgleposition i det økono- miske kredsløb ; den stigende internationale sammenkædning og ind- byrdes afhængighed af konjunkturer og økonomisk politik kræver et kompleks af statistiske oplysninger, ved hjælp af hvilke det vil være muligt at følge den kortfristede udvikling inden for alle økonomiske sekto- rer og træffe passende og koordinerede forholdsregler inden for rammerne af de økonomiske mål på kort og mellemlang sigt ; oplysningerne for bygge- og anlægssektoren må også kunne muliggøre en analyse af forstyrrelser eller uoverensstemmelser og af intensiteten af vækst eller tilbagegang inden for delmarkeder ; dette kræver, at der for visse oplysninger foretages en opdeling mel- lem byggesektoren og anlægssektoren ; de statistikker, der i de enkelte medlemsstater er til rådighed over den kortfristede økonomiske udvikling inden for bygge- og anlægssektoren, er utilstrækkelige eller for lidet sammenlignelige til at kunne danne et tilfredsstillende arbejdsgrundlag for Kommissionen ; (!) EFT nr. L 128 af 3. 6. 1972, s. 28. for at lette iværksættelsen af de påtænkte bestemmel- ser bør der fastsættes visse tidsfrister for fremlæggelsen af den krævede statistiske dokumentation ; der bør tages hensyn til, at administrative regler og administrativ praksis vedrørende byggetilladelser er for- skellige fra den ene medlemsstat til den anden ; på grund af beskæftigelsesstrukturens karakter inden for bygge- og anlægssektoren i de forskellige medlems- stater kan det ske, at oplysninger, der fremskaffes om omfanget af det præsterede arbejde, ikke er tilstrække- lig betegnende for iagttagelsen af den kortfristede øko- nomiske udvikling inden for denne sektor — UDSTEDT FØLGENDE DIREKTIV : Artikel 1 Medlemsstaterne træffer i teknisk samarbejde med Kommissionen alle egnede foranstaltninger til på grundlag af koordinerede definitioner og metoder at indhente de statistiskek data af kvantativ art, der er nødvendige til iagttagelse af den konjunkturelle og økonomiske udvikling inden for bygge- og anlægssek- toren. Artikel 2 Statistikken omfatter virksomhed inden for bygge- og anlægssektoren i henhold til afdeling 5 i den alminde- lige systematiske opstilling af økonomiske aktiviteter inden for De europæiske Fællesskaber (NACE — ud- gave 1970). Oplysningerne stammer enten fra statistiske undersø- gelser, og omfatter i så tilfælde i det mindste virksom- heder med 20 eller flere beskæftigede, eller fra admini- strative dokumenter, som fks. byggetilladelser. Med henblik på en hurtig tilvejebringelse af resultaterne kan indsamlingen af de oplysninger, der skal gives af virksomhederne, foretages repræsentativt ; den statisti- ske enhed for disse oplysninger er den faglige enhed som defineret i NACEs del I. NACE tjener som grundlag for opstillingen af disse statistikker til brug for Fællesskaberne.